ועדת הכספים, כנסת 20, פרוטוקול מספר 884, 2017-12-13 00:00

משה גפני: אני מתכבד לפתוח את ישיבת ועדת הכספים.

משה גפני: היום יהיה יום קצר.

משה גפני: אנחנו מתחילים במה שפרסמנו אתמול: אישור מוסדות ציבור לעניין סעיף 46 לפקודת מס הכנסה (רשימה שסימנה 11-1142-17); ואישור מוסדות ציבור לעניין סעיף 61 לחוק מיסוי מקרקעין (רשימה שסימנה 11-1146-17).

משה גפני: לפני שאתה מציג ארז, אני מבקש לדעת, אני מבין שגם הוגשה עתירה, לגבי בקשה של "מצפה ישראל", נדמה לי שזה שם העמותה, ביקשתי שתבדוק, מכיוון שיכול להיות שיש חשש לבעיות חוקיות.

משה גפני: האם אתה יכול להגיד בעניין הזה אם הבדיקה נמשכת?

<ארז אורעד: בשלב זה הבדיקה נמשכת.

<ארז אורעד: אבל אני יכול גם לעדכן פה שהיו פה כל מיני אינדיקציות לפעילויות בקמפוסים, אם כי, אני מסייג, אני לא אומר דברים שהם מובהק בתחום הפלילי – נושקים.

<ארז אורעד: יש פה לפני גם פסק דין שלמעשה היה כנגד עמותת "מצפה ישראל" בראשון לציון, ששם ניסתה העמותה לשכור למעשה מבנה מסוים, ונפסק שם כי חובתה של התובעת – והפרו את החוזה ברגע שהתברר שהפעילות היא פעילות – אני לא רוצה להגיד פה את המילה, אבל פעילות להמרת דת, ויכול להיות שיש חשש, אז הפרו עימם את החוזה, מתוך טענה שהיא מייצגת את עדי ה'.

<ארז אורעד: ולכן אני גם לא יכול להתעלם מהפסק דין הזה.

משה גפני: אני שואל האם עדיין יש בדיקה?

<ארז אורעד: יש בדיקה.

משה גפני: לכן זה לא נמצא עדיין כאן, מכיוון שעדיין יש בדיקה.

<ארז אורעד: יש בעייתיות ואנחנו בודקים.

<ארז אורעד: בקרוב מאוד אני מקווה שכבר נסיים את הבדיקה.

משה גפני: אם תוכל לעדכן אותי ברגע שמסתיימת הבדיקה.

<ארז אורעד: נעדכן אתם בבדיקה.

משה גפני: בסדר.

<ארז אורעד: שגית, את הפסק דין אני מוכן לתת לך.

משה גפני: לא, אני לא נכנס לזה עכשיו.

משה גפני: יש בדיקה, תסיים את הבדיקה, ואז נדבר על זה.

משה גפני: אני שוקל מה לעשות.

<ארז אורעד: בסדר, אני רק מציין לפרוטוקול, שחלק מהחומרים של הבדיקה שנעשית, וזו בדיקה מה שנקרא בשטח, העברתי כבר לשגית, היועצת המשפטית.

משה גפני: טוב.

<ארז אורעד: העברתי לכם והעברתי לוועדת הכספים.

משה גפני: בסדר.

משה גפני: אבל אתה עדיין בבדיקה, שצריך להשלים אותה.

<ארז אורעד: אנחנו עדיין בודקים.

<ארז אורעד: נשלים אותה, ונעדכן אתכם ברגע שהבדיקה תסתיים.

משה גפני: תודה רבה.

משה גפני: תציג בבקשה את הרשימה.

<ארז אורעד: אז לענייננו, אני מתכבד להציג בפניכם את הרשימות.

<ארז אורעד: יש לנו רשימות לעניין סעיף 61 וגם לעניין סעיף 46, כאשר הרשימה הראשונה זה רשימה לעניין 61, שמספרה 11-1146-17, ששם למעשה יש לנו מוסדות ציבור שאנחנו מבקשים להכירם לפי זכאותם לפי סעיף 61 לחוק מיסוי מקרקעין.

<ארז אורעד: והרשימה השנייה למעשה היא רשימה של 81 עמותות, שכאן אני רק מציין את זה, רשימה לעניין סעיף 46, שמספרה 11-1142-17, והיא מונה 81 עמותות, מכל הגוונים והענפים של החברה האזרחית הפעילה במדינת ישראל של המגזר השלישי.

<ארז אורעד: אני רק פה יכול לציין, חבר הכנסת מיקי לוי לא, עברנו לנוהל חדש שהוא שואל אותי לגבי אנשים מסוימים שצריך, אז השבתי לו.

משה גפני: הוא דיבר אתך לפני הישיבה?

<ארז אורעד: על דברים מסוימים שעדכנתי אותו לגבי אנשים מסוימים שהיה חשש - - -

משה גפני: כן, זה מאוד חשוב, שלא יעלה לפה, אם אחרי זה מתברר שזה סתם דבר שלא - - -

<ארז אורעד: שיש נגדם.

<ארז אורעד: וזה לא מדובר באותם אנשים.

<ארז אורעד: השם הוא שם זהה, זה לא אנשים שלמעשה עברו איזה עבירה.

<ארז אורעד: לכן, ככל שזה קשור לבחינה שלנו, אני מבקש לאשר.

<ארז אורעד: אני מניח את הרשימה פה על שולחן הוועדה ומבקש לאשר את שתי הרשימות, גם לעניין סעיף 46 וגם לעניין סעיף 61.

משה גפני: לגבי ניהול תקין?

<בנימין למקין: לכל הגופים יש אישורי ניהול תקין.

משה גפני: תגיד שם ותפקיד, שיהיה רשום בפרוטוקול.

<בנימין למקין: עורך-דין בנימין למקין מרשם העמותות.

<בנימין למקין: לכל המוסדות יש אישורי ניהול תקין.

משה גפני: כולם?

<בנימין למקין: כן.

משה גפני: אוקיי.

משה גפני: שאלות?

אילן גילאון: כן, שאלות.

אילן גילאון: לי יש.

משה גפני: בבקשה.

<בנימין למקין: יש פה עמותת "הרועה העברי".

משה גפני: איזה מספר?

<ארז אורעד: רק תגיד את המספר, שנגיע מיד למספר.

אילן גילאון: 11.

<ארז אורעד: זה מספר 11, אוקיי.

<ארז אורעד: העמותה הזאת היא עמותה - - -

משה גפני: לא, מה השאלה?

אילן גילאון: העמותה הזאת פועלת באופן בלתי חוקי, מפעילה את עצמה במקום בלתי חוקי.

אילן גילאון: למה המדינה מממנת עמותה שהיא בלתי חוקית?

אילן גילאון: – לא עמותה בלתי חוקית, הפעולה שלה היא בלתי חוקית.

משה גפני: בבקשה.

<ארז אורעד: קודם כול אשים על השולחן את הפעולה של העמותה.

<ארז אורעד: בדקנו את העמותה הזאת בציציות, מדובר בנושא שראינו של "נוער גבעות".

<ארז אורעד: מטרת העמותה היא שיקום.

<ארז אורעד: עכשיו, מה שבדקנו, ראינו למעשה שמדובר בתוכנית חינוכית.

אילן גילאון: המטרה של כולנו זה שיקום.

<ארז אורעד: ביקשת, אני עונה לך.

<ארז אורעד: מדובר בתוכנית חינוכית עבור נוער, מה שנקרא נוער בגבעות יהודה ושומרון, "נוער הגבעות".

<ארז אורעד: תוכנית שיקומית.

אילן גילאון: לא, אל תענה לי מה היא עושה.

אילן גילאון: מה היא עושה אני יודע בעצמי.

אילן גילאון: אני רוצה לדעת מדוע עמותה שפועלת במקום בלתי חוקי, בצורה בלתי חוקית, היא מעידה על עצמה שהיא מנסה להסדיר דברים בלתי חוקיים בעבר, מדוע היא מקבלת מימון ממשלתי?

<ארז אורעד: נשמח לדעת, ושתפרט, ושתגיד לנו באופן מדויק מה בלתי חוקי שנטען כלפי העמותה.

אילן גילאון: היא פועלת במתקן שהוא בתוך מאחז בלתי חוקי ליד כפר אדומים.

<ארז אורעד: בתוך מאחז בלתי חוקי?

אילן גילאון: כן, זה על פי עדותה, לא על פי עדותי.

<ארז אורעד: על פי עדותה.

<ארז אורעד: והמדיניות שלנו, למרות שניתן לומר - - -

אילן גילאון: תדבר יותר למיקרופון, כי אנחנו פה לא שומעים.

<ארז אורעד: לא שומעים.

<ארז אורעד: המבנה של העמותה, אנחנו לא נכנסים לנושא של – למרות שאפשר לטעון שיש - - - חקיקתית, שאדם שהוא לא בסדר אפשר לא לתת לו כלום.

<ארז אורעד: אבל בקטע הזה אנחנו יכולים להקפיא את הפעילות.

אילן גילאון: זה לא מעניין אתכם.

<ארז אורעד: אנחנו למעשה בודקים לפי פקודת מס הכנסה את המטרות הציבוריות, את כל הדברים המקצועיים: האם העמותה מגישה דוחות למס הכנסה?

<ארז אורעד: ככל שזה קשור אלינו, לנושא של צייתנות לחוקי המס, לנושא של קיום מטרה ציבורית, וזהו.

אילן גילאון: ואז מממנים את זה?

אילן גילאון: אם היא ביצעה אתמול שוד בנק זה בסדר.

<ארז אורעד: לא, יש קטעים שזה לא – שוד בנק - - -

אילן גילאון: אתה שומע מה אתה עונה?

אילן גילאון: אתה שומע את עצמך?

<ארז אורעד: אני שומע את עצמי.

אילן גילאון: לא מעניין אותי אם היא חוקית או בלתי חוקית, אם היא ממלאה דוח מס הכנסה אז היא בסדר.

<ארז אורעד: אז בנושא הזה בסדר, אם לא מעלה זה בסדר מבחינתך.

<ארז אורעד: ומבחינתי, באיזשהו שלב אני יכול לתקוע את כל העמותות פה ולא להביא אף עמותה אחת לכאן.

<ארז אורעד: ומחר בבוקר - - -

אילן גילאון: לא, לא, לא - - - את כל העמותות.

אילן גילאון: מי שפועל בצורה עבריינית ובלתי חוקית - - -

<ארז אורעד: השאלה היא מה היא צורה עבריינית.

<ארז אורעד: גם דוח חנייה זה משהו פלילי.

<ארז אורעד: גם עבירת תנועה היא עבירה פלילית.

<ארז אורעד: אז מחר בבוקר, בוא נחשוב לגבי כל אחת - - - ותקבלו את ההחלטה הזאת פה.

אילן גילאון: אדוני, להקים מבנה בלתי חוקי זאת עבירה פלילית.

אילן גילאון: אתה מבין מה אני אומר?

<ארז אורעד: להקים מבנה בלתי חוקי זאת עבירה פלילית - - -

עודד פורר: תבדוק כמה מהעמותות פועלות במבנה ללא רישיון.

אילן גילאון: אני אבדוק.

אילן גילאון: אני חדש פה, תאמין לי, אבדוק אחד-אחד.

משה גפני: זה לא פלילי.

אילן גילאון: "הרועה העברי" רואים ממטר שפה משהו מלוכלך.

<ארז אורעד: זה עבירה לפי חוקי התכנון והבנייה, אכן כך.

<ארז אורעד: יש עבירות פליליות: עבירות פליליות זה עבירה למשל של דוחות מהירות, דוחות תנועה.

<ארז אורעד: זאת אומרת, ממחר בבוקר, כבוד היושב-ראש, בוא נסכים פה שכל אחד שעשה עבירת תנועה, אני לא מביא אותו לשולחן פה.

משה גפני: ארז.

אילן גילאון: אתה משווה בנייה בלתי חוקית לעבירת תנועה?

משה גפני: רגע, אבל שנייה, יש פה יושב-ראש, אתה חדש.

אילן גילאון: אני חדש.

אילן גילאון: ולא למדתי לימודי ליבה גם אני, מותר לי.

משה גפני: בדיוק.

משה גפני: מאה אחוז.

משה גפני: וגם אתה עם זקן, אנחנו ביחד באותה מפלגה.

אילן גילאון: פעם היו קוראים לזה שערות על הפנים.

אילן גילאון: בגין היה אומר: לך תסמוך על אנשים עם שערות על הפנים.

משה גפני: יש לך עוד שאלות?

אילן גילאון: כן.

אילן גילאון: אני לא מרוצה - - -

משה גפני: עוד שאלות?

אילן גילאון: אין לי יותר שאלות.

אילן גילאון: התשובה היא שאנחנו מממנים גם דבר בלתי חוקי.

משה גפני: הבנתי.

משה גפני: אני, כדרכנו, היות שיש פה ערעור של חבר ועדה חדש, יש ערעור על העניין הזה, אני מוציא אותו מהרשימה, אני מביא אותו ברשימה הבאה.

משה גפני: תבדוק, תביא אותו ברשימה הבאה.

משה גפני: כמו שנהגנו עד עכשיו.

אחמד טיבי: "הרועה העברי"?

משה גפני: "הרועה העברי".

אחמד טיבי: חמור מאוד - - -

משה גפני: מי בעד אישור סעיף 46, כפי שהקריא אותו ארז אורעד, עם הניהול התקין שאמר בני למקין?

משה גפני: אנחנו מוציאים את סעיף 11, לא בגלל שאנחנו מחליטים שלא, אלא אנחנו מבקשים בדיקה נוספת, ואם אין בעיות, להביא אותו ברשימה הבאה.

משה גפני: מי בעד אישור הרשימה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – רוב

משה גפני: אישור מוסדות ציבור לעניין סעיף 46 לפקודת מס הכנסה (רשימה שסימנה 11-1142-17), נתקבל.

משה גפני: הרשימה אושרה.

משה גפני: "הרועה העברי" יבוא לישיבה הבאה, לאחר שתבדוק את זה פעם נוספת.

משה גפני: לא, ראיתי רק שאתה מתעצבן שהוא שואל – מותר לאנשים לשאול.

משה גפני: אני בעד זה.

<ארז אורעד: אני מוכן לבדוק את כל הבדיקות שייאמרו.

משה גפני: לא לא, בסדר.

<ארז אורעד: בוא נאמר:

<ארז אורעד: זה לוקח זמן, ותביאו לי גדודים של עובדים, ובוא נבדוק את כל הבדיקות.

משה גפני: טוב, לא נורא, לא נורא.

משה גפני: אני לא בטוח - - -

אילן גילאון: זה כמו חוק ההמלצות.

אילן גילאון: אתם כבר רגילים פה שגפני קורא כמו במכירה פומבית את הדברים.

משה גפני: ארז, אני מקבל, כאשר יש שאלה כזאת, גם בפעם הקודמת שמיקי לוי שאל את השאלה, אני שמח שזה נעשה קודם.

משה גפני: ואני מבקש ממך גם כן, אם יש שאלות על אי חוקיות, החלטנו באחת הישיבות הקודמות, להגיד את זה לארז אורעד לפני הישיבה, לא לבוא עם זה לישיבה.

אילן גילאון: מאה אחוז.

אילן גילאון: מתוך חוסר ידע.

אילן גילאון: לא ידעתי.

אילן גילאון: אחליף אתך טלפון.

<ארז אורעד: ציינתי את זה.

<ארז אורעד: עם מיקי לוי לפני כן - - -

משה גפני: בסדר גמור.

משה גפני: אני מודה לך, ארז.

משה גפני: רגע, אנחנו על סעיף 61.

משה גפני: בבקשה, לגבי סעיף 61, המספר.

<ארז אורעד: ניתן את הרשימה הזאת.

משה גפני: לא רשימה, זה אחד, את המספר.

<ארז אורעד: כן, את המספר של הרשימה, כי זה ברשימה.

משה גפני: אתה רוצה שאני אגיד?

<ארז אורעד: לא.

<ארז אורעד: המספר הוא כזה: רשימה לפי אישור מוסדות ציבור לעניין סעיף 61, שמספרה 11-1146-17.

<ארז אורעד: יש שמה מוסד אחד ציבורי, אני מבקש את אישור ועדת הכספים למוסד הזה.

משה גפני: תודה רבה.

משה גפני: בני?

<בנימין למקין: אין לי מה להוסיף.

משה גפני: ניהול תקין?

<בנימין למקין: כן, כן, יש להם אישור.

משה גפני: מי בעד אישור סעיף 61?

משה גפני: מי נגד?

משה גפני: מי נמנע?

משה גפני: בעד – רוב

משה גפני: אישור מוסדות ציבור לעניין סעיף 61 לחוק מיסוי מקרקעין (רשימה שסימנה 11-1146-17), נתקבל.

משה גפני: הסעיף אושר.

משה גפני: רבותי, ארז, אני מודה לך.

משה גפני: בני, אני מודה לך.